Diari Oficial de la Generalitat Valenciana


Sumari del DOGV 8405, del 18-10-2018 (2018/9505)

Aprovació de plans acústics zonals de la plaça Muralla Liberal i de la plaça Tetuan de Castelló de la Plana. Expedient 42176/2017.
----------------------------------------------------------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/9505


Organisme emissor
:   Ajuntament de Castelló de la Plana

Tipus de document
:   Anunci

Aprovació de plans acústics zonals de la plaça Muralla Liberal i de la plaça Tetuan de Castelló de la Plana. Expedient 42808/2017.  
 [2018/9505]  
El Ple de l'Ajuntament de Castelló, en data 27 de setembre de 2018, ha adoptat el següent acord:  
  
«1. Modificar el Pla acústic municipal aprovat mitjançant acord del Ple de l'Ajuntament el 22 de desembre de 2008, com a conseqüència de la delimitació dels plans acústics zonals en plaça Muralla Liberal i plaça Tetuan de Castelló de la Plana.  
2. Aprovar definitivament els plans acústics zonals en plaça Muralla Liberal i plaça Tetuan de Castelló de la Plana, en l'àmbit i mesures correctores següents:  
Àmbit Pla acústic zonal plaça Muralla Liberal  
- Carrer Rafalafena, números parells del 4-10 i números imparells del 5-15, inclosos xamfrans.  
- Carrer Madrid, números parells del 4-8 i números imparells del 3-7, inclosos xamfrans.  
- Plaça Muralla Liberal.  
Àmbit Pla acústic zonal plaça Tetuan  
- Plaça Tetuan, números 5-24; 32-38; 41  
€ Carrer Saragossa, número 1  
Mesures correctores  
A) Suspensió de concessió de noves terrasses.  
S'admetran els canvis de titularitat de les terrasses, així com la renovació de les existents.  
B) Limitació horària de les terrasses fins a les 24.00 hores, les nits dels divendres, dissabtes i diumenges, festius i vespres de festius, reduint-se a les 23.00 hores per a la resta de la setmana.  
C) Reducció del nombre de taules autoritzades en un 20 %.  
D) Modificació de la configuració de les terrasses en les places a estudiar, que permeta una major distància d'aquests focus de soroll respecte als habitatges. S'elaboraran plànols amb les noves configuracions per part d'aquest ajuntament en el termini de 3 mesos des de l'aprovació de les mesures. La ubicació de taules i cadires s'adequarà en el termini de 10 dies des que l'Ajuntament requerisca al titular de la llicència.  
  
E) Intensificació de la presència policial dels agents locals (nits del divendres al dissabte i del dissabte al diumenge).  
F) Realització de campanyes de conscienciació. Repartiment de fullets informatius de mesures contra el soroll, per part dels titulars de les activitats, durant el seu horari d'obertura.  
G) Instal·lació de plaques on s'incorporaran missatges, paraules, imatges o símbols que conduïsquen a una millora en la convivència i una reducció de les molèsties.  
H) Realització de reunions periòdiques amb els titulars de les activitats i associacions vinculades a l'activitat empresarial, incorporant quan siga necessari associacions de veïns afectats. En les reunions es considerarà, entre altres aspectes, el funcionament regular de les instal·lacions en via pública.  
I) Supervisió i control acústic de totes les activitats situades en l'àmbit d'aplicació d'aquest programa d'actuació, revisions de les auditories acústiques i dels limitadors acústics.  
3. Inadmetre l'escrit de Corina Viorica Pavez Pop de data 27 de juny de 2018 (registre d'entrada núm. 46948) per ser extemporani, no formular petició concreta ni revestir caràcter d'al·legació.  
4. Publicar l'acord d'aprovació dels Plans Acústics Zonals en Plaça Muralla Liberal i Plaça Tetuan de Castelló de la Plana, en el Butlletí Oficial de la Província de Castelló i el Diari Oficial de la Generalitat Valenciana, per a general coneixement i entrada en vigor.  
5. Comunicar aquest acord als serveis municipals afectats i a la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural.  
6. Donar trasllat en el termini d'un mes a la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, del document de síntesi que contindrà com a mínim els croquis del mapa acústic i el resum de mesures adoptades en el programa d'actuació, a l'efecte de donar difusió pública.»  
  
Contra aquest acord, que posa fi a la via administrativa es pot interposar recurs potestatiu de reposició en el termini d'un mes davant l'òrgan que l'ha dictat (art. 52 de la Llei 7/1985, de 2 d'abril, reguladora de les bases de règim local, modificat per la Llei 11/1999 i 112, 123, 124 i concordants de la Llei 39/2015, d'1 d'octubre, del procediment administratiu comú de les administracions públiques), o, alternativament, recurs contenciós administratiu davant el Jutjat Contenciós Administratiu de Castelló de la Plana, en el termini de dos mesos (art. 52 de la Llei 7/1985, i els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa). En tots dos casos, el termini es computarà des de l'endemà de la publicació del present anunci.  
S'ha incorporat a la web municipal de l'Ajuntament de Castelló de la Plana document de síntesi que comprén els croquis del mapa acústic i el resum de mesures adoptades en el programa d'actuació, en compliment del que es disposa en l'article 15-8 del Decret 104/2006, de 14 de juliol, del Consell, de planificació i gestió en matèria de contaminació acústica.  
  
Castelló de la Plana, 8 d'octubre de 2018.- La secretària general del Ple: Concepción Juan Gaspar.